Shalom, ystävät. Siunaan teitä Jeesuksen nimessä Jerusalemista!
Tänään mukana on vaimoni Ella Lev-Ari.
Uskon, että hänen mukanaolonsa siunaa teitä.
Voitte lähettää kysymyksiä ja rukouspyyntöjä sähköpostilla
tai nettisivullamme www.kggj.org
Tänään puhumme uskosta. Mitä usko oikeastaan on?
Siitä puhutaan paljon, mutta mitä sillä tarkoitetaan?
Mitä usko on?
Se on uskoa Jumalaan ja Hänen Sanaansa,
vaikka ei vielä näkisikään sen toteutuvan,
mutta hengessä näkee Jumalan vastauksen.
Se on varmuutta siitä, että Jumala on uskollinen.
Heprean sana "usko" tulee sanasta "harjoitella".
Se tarkoittaa saman asian toistamista yhä uudelleen.
Esimerkiksi kuntosalilla harjoitellaan
tekemällä eri laitteilla liikkeitä yhä uudelleen, ei vain kerran.
Siellä kehitetään kuntoa jatkuvasti.
Se on tärkeä sana: jatkuvasti.
Se on jotain pysyvää.
- Juuri niin.
- Uskossa on sama periaate.
Sama heprean juuri on myös sanalla "luottamus".
Usko on täydellistä luottamusta Jumalaan ja Hänen Sanaansa.
Luen Raamatusta jakeita, jotka kertovat uskosta.
Heprealaiskirjeen luku 11.
Eräs kuuluisa veli "Uskon liikkeestä" -
kaikenlaisia liikkeitä sitä onkin, tällainenkin on: "Uskon liike".
Itse asiassa arvostan sitä liikettä. Siinä on paljon uskon ihmisiä,
jotka ovat hengessä voittaneet monia taisteluita.
He puhuvat koko ajan näistä jakeista.
Heprealaiskirje 11:1-3.
"Mutta usko on luja luottamus siihen, mitä toivotaan,
ojentautuminen sen mukaan, mikä ei näy."
Usko on oikeastaan luottamusta.
Tässä maailmassa ei luoteta.
Mihinkään lihallisiin asioihin ei voi luottaa.
Mutta usko on luottamusta - mihin?
Siihen, mitä toivotaan, mutta mikä ei näy.
Usko on luottamusta siihen, että Jumala on olemassa, eikö niin?
Aivan niin. Huomauttaisin näistä jakeista,
että sellaiseen ei voi luottaa, jota ei tunne.
Ensimmäinen uskon vaihe on oppia tuntemaan henkilökohtaisesti Hänet,
joka on kirjoittanut Tooran ja Uuden testamentin.
Kaikki kertomukset Raamatun sankareista on kirjoitettu siksi,
että uskoisimme, että Jumala oli uskollinen heidän elämässään.
Harjoittelemme sitä, että näkisimme
Jumalan olevan uskollinen myös meidän elämässämme.
Puhumme siitä pian.
Hepr. 11:2: "Sillä sen kautta saivat vanhat todistuksen."
Eli miehet ja naiset, jotka vaelsivat uskossa.
He olivat uskon sankareita.
Hepr. 11:3: "Uskon kautta me ymmärrämme,
että maailma on rakennettu Jumalan sanalla,
niin että se, mikä nähdään, ei ole syntynyt näkyväisestä."
Uskova näkee sellaista, mitä muut eivät näe.
- Juuri niin.
- Veljet ja sisaret, en tiedä missä asutte,
tai mikä on sosiaalinen statuksenne,
tai mikä on asemanne perheessä tai seurakunnassa.
Oletko pastori tai lähetti,
vai käytkö vain seurakunnan tilaisuuksissa?
En tiedä asemaasi tässä maailmassa.
Oletko johtaja vai hoidatko lapsia kotona?
Tämän kuitenkin tiedän:
se mikä erottaa sinut tämän maailman ihmisistä
on se, että voit nähdä, mitä Jumala sanoo.
Jae 6 puhuu juuri siitä, mitä sanoit. Ennen kaikkea täytyy tuntea Jumala.
Hepr. 11:6: "Mutta ilman uskoa on mahdoton olla otollinen;
sillä sen, joka Jumalan tykö tulee, täytyy uskoa,
että Jumala on ja että hän palkitsee ne, jotka häntä etsivät."
Ennen kaikkea meidän täytyy tuntea Hänet.
Roomalaiskirjeessä sanotaan,
että uskossa meillä on rauha Jumalan kanssa. (Room. 5:1)
Emme saa mitään,
ellemme ensin ymmärrä, että meillä on rauha Jumalan kanssa,
ja Hän antoi meille anteeksi syntimme.
- Olen huomannut elämässäni,
että kun luen neljää evankeliumia Jeesuksesta,
uskoni kasvaa. Opin tuntemaan Jeesuksen.
Jeesus ilmoittaa itsensä evankeliumeissa.
Uskoni kasvaa niitä lukemalla.
Lukekaa joka päivä Markuksen, Johanneksen,
Luukkaan ja Matteuksen evankeliumeita.
Ne vahvistavat uskoa Jeesukseen,
Jumalaan, joka on olemassa, ja joka kulki täällä Israelin maassa
ja siunasi kaikkia kansoja menemällä ristille
ja kuoli syntiemme puolesta.
- Ja nousi ylös kuolleista.
En tiedä, mitä tarvitsette tänään, mutta sen tiedän,
että jos Jumala on teille jotain luvannut, ettekä vielä näe sitä,
annan todistuksen meidän elämästämme:
tänään teemme tässä studiossa tätä ohjelmaa.
Tämä on siunattu ohjelma,
jonka kautta monet ovat parantuneet ja ottaneet Jeesuksen vastaan.
Miten se alkoi? Uskossa.
Emme nähneet sitä vielä fyysisesti,
mutta rukoilimme sen mukaan, mitä Herra oli meille näyttänyt.
Jumala antoi meille sanan.
Miten usko tulee? Jumalan Sanan kuulemisesta.
Miten Jumalan Sana tulee?
Kun luemme Kirjoituksia, jotka Pyhä Henki on kirjoittanut
tai kun rukouksessa Jumala antaa sanan taivaasta.
Rukoilimme silloin monta vuotta sitten,
ja Jumala puhui minulle kutsumuksestani
ja mitä tulisi tapahtumaan.
Aloin nähdä sen, rukoilla sen mukaan ja kiittää siitä.
Koko elämäni, kaikki sen tilanteet ja olosuhteet,
puhuivat aivan muuta.
Kun Jumala puhui tulevaisuudestani, kysyin: "Miten se olisi mahdollista?"
Fyysisesti ja inhimillisesti ajateltuna.
Mutta Paavali sanoo, että kun Jumala antoi ilmestyksen,
ei hän kysynyt neuvoa lihalta ja vereltä. (Gal. 1:16)
Tämä on tärkeää uskossa.
Katso, mitä Jeesuksesta sanotaan, Heprealaiskirje 12:1-2:
"Sentähden, kun meillä on näin suuri pilvi todistajia ympärillämme,
pankaamme mekin pois kaikki, mikä meitä painaa,
ja synti, joka niin helposti meidät kietoo,
ja juoskaamme kestävinä edessämme olevassa kilvoituksessa,
silmät luotuina uskon alkajaan ja täyttäjään, Jeesukseen..."
On tärkeää, että kun Jumala puhuu, kuuntelemme tarkasti,
ja pidämme silmämme luotuina Jeesukseen.
Jos katsomme olosuhteitamme,
emme pääse sinne, minne Jumala meitä kutsuu.
Mutta jos katsomme Jeesukseen, joka on luvannut meille jotain,
näemme sen, mitä Hän sanoi.
Kun Jumala antaa näyn,
se on ainoastaan henkeemme kylvetty siemen.
Joskus kestää kauan, ennen kuin se kasvaa.
Olen saanut paljon näkyjä Jumalalta
perheemme ja koko maailman tulevaisuudesta.
Minun ei edes tarvitse sulkea silmiäni, näen ne koko ajan.
Olen nähnyt jo kymmeniä vuosia.
Uskon, että Jumala toteuttaa ne, vaikken tiedäkään, miten.
Sanon: "Jumala, olen valmis työkalu, käytä minua,
jotta voisit toteuttaa unelmasi elämässäni.
Odotan ja kannan sitä kuin raskaana oleva nainen.
- Sitä siementä täytyy myös hoitaa.
Täytyy rukoilla. Rukous on kuin vettä, joka kastelee siementä.
Jumalan Sanassa on vastaus siihen, mitä sanoit.
Jotkut ihmiset odottavat kauan sen toteutumista,
mitä Jumala on heille näyttänyt.
Hepr. 10:35: "Älkää siis heittäkö pois uskallustanne, jonka palkka on suuri.
Sillä te tarvitsette kestäväisyyttä,
tehdäksenne Jumalan tahdon ja saadaksenne sen, mikä luvattu on.
Sillä "vähän, aivan vähän aikaa vielä, niin tulee hän, joka tuleva on,
eikä viivyttele; mutta minun vanhurskaani on elävä uskosta..."
Aabraham ei nähnyt lihallisilla silmillään luvattua perintöään,
mutta näemme sen nyt, ja hän näkee meidät taivaasta.
Vaikka en siis näkisi näkyjen toteutumista fyysisillä silmilläni,
näen ne varmasti Hänen Valtakunnassaan.
- Haluan kuitenkin puhua siitä, mitä näemme nyt täällä.
Nyt on tärkeää se, mitä voimme jo nähdä täällä.
Hänen haavoissaan olemme parantuneet.
Voimme saada sen jo nyt, jos uskomme siihen,
emmekä katso sitä, mikä meitä vastustaa,
vaan Häntä, joka on puolellamme: Jeesusta,
joka on valmistanut meille täydellisen uskon.
Hän on täyttänyt uskomme ja näyttänyt meille uskon tien.
Hän on näyttänyt, miten uskoa, ei vain sanoissa, vaan myös teoissa.
Usko ilman tekoja on kuollut, kuin ruumis ilman henkeä. (Jaak. 2:26)
Miten siis saan siunaukset nyt?
Jeesushan kuoli puolestani,
mutta sen lisäksi hän tuli kiroukseksi minun edestäni,
kuten Galatalaiskirjeessä sanotaan (Gal. 3:13),
että saisin luvatun perinnön eli Jumalan siunauksen.
Meillä on kaksi siunausta. Toinen on Jeesus Kristus,
Efesolaiskirje 1:3:
"Ylistetty olkoon meidän Herramme Jeesuksen Kristuksen Jumala ja Isä,
joka on siunannut meitä taivaallisissa
kaikella hengellisellä siunauksella..."
Jonain päivänä pääsemme Jumalan Valtakuntaan,
jos seisomme Kalliolla, uskomme Jumalaan ja kuljemme Hengessä.
Toinen siunaus on Aabrahamin siunaus.
Se on lupaus siitä, että täällä maan päällä
Jumala huolehtii kaikista tarpeistamme.
Jumala lupasi Aabrahamille Luvatun maan.
Nyt olemme perineet sen. Asumme Jerusalemissa.
Minua kiinnostaa se, miten saan Jeesuksen siunauksen,
joka on Jumalan Valtakunta taivaassa.
Jeesus sanoi: "Menen Isäni luo valmistamaan teille sijaa."
Se on Jeesuksen siunaus.
Aabrahamin siunaus on, että tarpeemme täytetään
täällä maan päällä.
Miten sen saa tänään? Kysyn sinulta.
Jeesus antoi siunauksen kaikkia varten.
Tänään on pelastuksen päivä. Nyt on aika pelastua.
Jeesuksen puoleen täytyy kääntyä nyt.
Älä odota 90-vuotiaaksi, tai kunnes olet kuolemaisillasi,
kunnes sanot: "Jeesus, annan elämäni Sinulle!"
Ei se ole tarkoitus.
Jeesus haluaa, että elämme täällä täyttä elämää.
Hän sanoi: "Minä olen elämä."
- "Minä olen tie ja totuus ja elämä,
ei kukaan tule Isän tykö muutoin kuin minun kauttani."
- Jos haluat elää maan päällä, tarvitset yhteyttä Häneen.
- Eikä vain maan päällä.
Jumalan Valtakunta tulee asumaan meihin.
Se on vanhurskautta, rauhaa ja iloa Pyhässä Hengessä.
- Kuten Oren sanoi, voit elää täyttä elämää
ja saada täydellisen anteeksiannon, ilon ja siunauksen.
Toinen vaihtoehto on vain olla olemassa,
herätä aamulla ja suoriutua päivästä.
- Voihan sitä vaikka tienata miljoonia!
Voisit olla olemassa ja tulla miljonääriksi.
Elämässäsi voi olla maallista iloa jonkin aikaa.
Niin kauan, kun elät täällä. Mitä sen jälkeen?
Meidät on luotu Jumalan kuvaksi.
Jumala on Luoja, ja myös ihminen voi luoda,
oli sitten uskova tai ei.
Kun ihminen luo jotakin ja näkee työnsä hedelmät,
hän iloitsee siitä, että on saanut jotain aikaan elämässään.
Ehkä hän tienaa rahaakin. Se ei kuitenkaan ole täyttä elämää.
Nuorena tyttönä luin artikkelin miljonääreistä.
Jokainen heistä paljasti, etteivät he ole tyytyväisiä.
He olivat masentuneita ja pelokkaita.
Ihmisten edessä he tunsivat itsensä teräsmiehiksi,
mutta yksin he olivat epävarmoja.
- Usko on luottamusta siihen, mikä ei näy.
Se on varmuutta asioista, jotka eivät näy.
Usko tuo varmuutta.
- Aivan niin, usko tuo varmuutta.
Meidän täytyy elää uskossa ja varmuudessa.
Jos ihminen uskoo, mutta on epävarma,
hänen uskonsa on vasta alussa. Hänen täytyy kasvaa uskossa.
Uskossa ei voi pelätä.
- Sellainen laulukin on: "Se, joka uskoo, ei pelkää..."
Te jotka nyt katsotte tätä ohjelmaa:
Ottakaa Jeesus Kristus vastaan.
Toistakaa perässäni: Olen syntinen.
Jumala, anna minulle anteeksi.
Uskon, että Jeesus kuoli syntieni edestä
ja nousi ylös kuolleista.
Avaan sydämeni, Jeesus tule sydämeeni!
Ole Vapahtajani, Lunastajani ja Herrani.
Kasta minut Pyhällä Hengellä.
Rukoilen Jeesuksen Kristuksen nimessä.
Jos rukoilitte näin koko sydämestänne,
saitte taivaallisen siunauksen.
Jos pysytte loppuun asti, pääsette taivaaseen.
Mutta miten Aabrahamin siunauksen voi saada?
Jos ihminen tarvitsee parantumista tai rahaa...
Joku tosin sanoi, että jos tarvitset rahaa, mene töihin.
Sekin on totta.
Joskus kuitenkin ihmiset tarvitsevat yliluonnollista apua.
Miten usko toimii?
Jos minulla on hätätilanne ja tarve, niin etten enää selviä,
menen huoneeseeni ja huudan Jumalan puoleen.
Jumala kuulee kaiken. Olen saanut aina vastauksen.
Kun huudan sydämeni pohjasta, olen jo varma, että Jumala kuulee.
Hän vastaa monin tavoin. En sano Hänelle, mitä tehdä.
Sanon Hänelle, että minulla on vaikeaa, enkä jaksa enää.
Jumala vastaa aina.
On ongelmia perheessä, ystävien kanssa ja töissä.
On terveysongelmia, emmekä tiedä, miten selviämme niistä.
Joskus joudumme tilanteeseen, josta ei ole ulospääsyä.
Jumala kuulee rukouksen aina.
Hän on aina valmis ojentamaan kätensä auttamaan.
Jos joku pelkää, hänen rakkautensa on puutteellinen.
Täytyy sanoa: "Jumala, päätän rakastaa."
"Sinä olet rakkauden lähde.
Avautukoon rakkauden lähteesi sydämessäni.
Haluan antaa rakkautta ihmisille."
Jumala kuulee nämä rukoukset.
Hän haluaa meidän olevan täynnä rakkautta.
Sydämelläni on eräs asia, jonka tahdon kertoa uskosta.
Jotkut tarvitsevat esimerkiksi rahaa.
He eivät tiedä, miten he saisivat sitä yliluonnollisesti.
Kerron heille, miten se toimii.
Usko näkee sen, mitä muut eivät näe.
Uskossa näet, minne panna rahasi, vaikka sinulla ei olisikaan sitä.
Koska kylväminen ja leikkaaminen eivät lakkaa koskaan. (1. Moos. 7:22)
Kun uskova tarvitsee rahaa, hän näkee Jumalan pellon.
Hän kylvää sinne, ja niittää sitä, mitä kylvää.
- Ihmisen on vaikea hyväksyä sitä.
Se on yksinkertaista, mutta vaikeaa.
- Ihminen tarvitsee rahaa, ja rukoilee sen puolesta.
Rukoileminen ei kuitenkaan yksin riitä.
Hänen täytyy etsiä Jumalan kasvoja
ja kysyä Häneltä, mitä hänen täytyy tehdä
ja antaa uskossa senkin, mitä ei ole.
Silloin hän saa rahaa Jumalalta yliluonnollisesti.
Näin se toimii.
Se on kuin investointia Jumalan valtakuntaan.
Uskominen on investointia.
Uskotte Jumalaan ja Hänen valtakuntaansa,
ja Hänen lähetystöönsä maan päällä, eli seurakuntaan,
josta Jeesus sanoi: "Minä rakennan seurakuntani,
ja tuonelan portit eivät sitä voita." (Matt. 16:18)
Teidän täytyy löytää paikka, johon kylvää.
Silloin Jumala antaa teille tuhatkertaisesti takaisin,
kuten Mooses sanoi:
"Lisätköön Herra teitä vielä tuhatkertaisesti." (5. Moos. 1:11)
Jos tarvitsette nyt rahaa,
etsikää hyvä pelto, johon kylvää.
"Lähetä leipäsi vetten yli,
sillä ajan pitkään sinä saat sen jälleen. (Saarn. 11:1)
- Ajan pitkään. Monet haluavat sen heti.
- Mutta minä puhun tästä hetkestä.
Jos kosketatte Jumalan sydäntä uskossa,
ja teette sen mitä täytyy, sillä usko ilman tekoja on kuollut,
Jumala antaa teille yliluonnollisesti.
Yliluonnollinen Jumala vaikuttaa luonnollisessa maailmassa.
Näette merkkejä ja ihmeitä.
Mitä tapahtui Elisalle ja hänen palvelijalleen?
Viholliset tulivat ottamaan kiinni Elisaa. (2. Kun. 6)
Aramin kuningas käski ottamaan profeetan kiinni,
koska hän antoi tietoja Israelin kuninkaalle.
Kun viholliset lähestyivät, Elisan palvelija sanoi:
"Voi, mitä me nyt teemme?"
Elisa sanoi: "Älä pelkää, sillä niitä, jotka ovat meidän kanssamme,
on enemmän kuin niitä, jotka ovat heidän kanssansa".
Hän rukoili: "Herra, avaa hänen silmänsä, että hän näkisi."
Emme ole orjia, vaan Jumalan lapsia.
Kun Jumala avasi palvelijan silmät, tämä näki enkeleitä.
Hän näki tulisia hevosia ja tulisia vaunuja.
Hän näki ne ja sanoi: "Vau!"
Sanon teille, jotka tarvitsette jotakin,
voitte nähdä, mitä Jeesus teki ristillä.
Voitte saada nyt Aabrahamin siunauksen.
Parantumisen: "Hänen haavoissaan me olemme parantuneet."
Kolmen todistus on pätevä.
Näin on sanonut Matteus, Pietari ja Jesaja luvussa 53.
Jeesuksen haavojen kautta me olemme parantuneet.
Aabraham oli 100-vuotias,
ja Saara oli 90-vuotias.
Mitä tapahtui? Saara tuli raskaaksi yliluonnollisesti.
En tiedä, mitä tarvitsette, mutta tämän tiedän:
teidän pitää uskoa Jumalaa.
On kahden tasoista uskomista:
uskoa Jumalaan ja uskoa Jumalaa.
Kun puhumme parantumisesta,
Jumala on antanut meille myös viisautta pitää huolta ruumiistamme.
Olemme Hänen temppelinsä.
Se joka tuhoaa Hänen temppelinsä, joutuu maksamaan siitä.
Tiedän, että minun täytyy pitää huolta itsestäni.
Minun täytyy suojella itseäni sairauksilta rukoillen.
Se on tärkeää jo ennen kuin sairastuu.
Älä syö sellaista, mitä et tarvitse. Harrasta liikuntaa ja ole iloinen.
Sairastumme siksi, että olemme murheellisia.
Älkää olko surullisia. Jumalan Sana sanoo: "Iloitkaa aina!"
Ilo parantaa ruumiimme.
Poikani tarvitsi kerran pientä leikkausta.
Sairaalassa leikittiin paljon.
Kun poika iloitsi, hän parantui heti.
Tätä toivon katsojillemme. Iloitkaa ja olkaa terveitä!
Toivon, että kaikki pääsisimme Jumalan valtakuntaan
ja saisimme hengellisen siunauksen niin taivaassa kuin maan päälläkin.
Siunaamme teitä Jerusalemista! Kirjoittakaa meille.
Uskon, että tämä ohjelma siunasi teitä.
Aiomme jatkaa kanssanne, Jumalan avulla Jeesuksen nimessä.
Siunausta, voitelua ja rakkautta teille ja perheillenne!
Jeesuksen Kristuksen nimessä. Shalom teille Jerusalemista!
Suomennos: Hannele Tainio